Document ID: /roh_data/filtered/fineweb-2-filterrobots_roh.jsonl.gz/39696

Ditg ha la cultura stuì spetgar sin il concept per la promoziun da cultura. Uss è quel sin maisa ed ils represchentants da la cultura èn fitg cuntents. L'actur Nikolaus Schmid ch'ha gia avant trais onns clamà en vita ina gruppa da lobby en il num da la cultura e ch'ha lura era gidà da formular las finamiras dal concept è satisfatg.
«In concept ch'avra portas»
Il concept avria portas e pussibiliteschia a differentas instituziuns da survegnir sustegn, nua che quai n'era cun la veglia lescha betg pussaivel. Uss saja per exempel pussaivel da dumandar sustegn er per far suttitels ubain per far programs en plirs linguatgs u er per l'infrastructura per far films. Quai tant per profis sco er per laics, uschia Schmid.